CELEX: 32017R0481
Language: lt
Date: 2017-03-20 00:00:00
Title: 2017 m. kovo 20 d. Komisijos įgyvendinimo reglamentas (ES) 2017/481, kuriuo dėl labai patogeniško paukščių gripo ir su juo susijusio Jungtinių Amerikos Valstijų įrašo trečiųjų šalių, teritorijų, zonų ar skyrių, iš kurių galima importuoti į Sąjungą ir vežti tranzitu per Sąjungą tam tikras naminių paukščių prekes, sąraše iš dalies keičiamas Reglamento (EB) Nr. 798/2008 I priedas (Tekstas svarbus EEE. )

21.3.2017   
            
            
               LT
            
            
               Europos Sąjungos oficialusis leidinys
            
            
               L 75/15
            
         KOMISIJOS ĮGYVENDINIMO REGLAMENTAS (ES) 2017/481
   2017 m. kovo 20 d.
   kuriuo dėl labai patogeniško paukščių gripo ir su juo susijusio Jungtinių Amerikos Valstijų įrašo trečiųjų šalių, teritorijų, zonų ar skyrių, iš kurių galima importuoti į Sąjungą ir vežti tranzitu per Sąjungą tam tikras naminių paukščių prekes, sąraše iš dalies keičiamas Reglamento (EB) Nr. 798/2008 I priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (1), ypač į jos 8 straipsnio įžanginį sakinį, 8 straipsnio 1 punkto pirmą pastraipą, 8 straipsnio 4 punktą ir 9 straipsnio 4 dalies c punktą,
   atsižvelgdama į 2009 m. lapkričio 30 d. Tarybos direktyvą 2009/158/EB dėl gyvūnų sveikatos reikalavimų, reglamentuojančių Bendrijos vidaus prekybą naminiais paukščiais ir perinti skirtais kiaušiniais ir jų importą iš trečiųjų šalių (2), ypač į jos 23 straipsnio 1 dalį, 24 straipsnio 2 dalį ir 25 straipsnio 2 dalį,
   kadangi:
   
               (1)
            
            
               Komisijos reglamente (EB) Nr. 798/2008 (3) nustatyti veterinarijos sertifikatų reikalavimai, taikomi importuojant naminius paukščius ir naminių paukščių produktus (toliau – prekės) į Sąjungą ir vežant juos tranzitu per Sąjungą, įskaitant sandėliavimą tranzito metu. Tame reglamente nustatyta, kad prekes importuoti į Sąjungą ir vežti tranzitu per ją galima tik iš trečiųjų šalių, teritorijų, zonų ar skyrių, kurie išvardyti jo I priedo 1 dalyje pateiktos lentelės 1 ir 3 skiltyse;
            
         
               (2)
            
            
               Reglamente (EB) Nr. 798/2008 taip pat nustatytos sąlygos, kuriomis vadovaujantis trečioji šalis, teritorija, zona ar skyrius laikomi neužkrėstais labai patogenišku paukščių gripu (LPPG);
            
         
               (3)
            
            
               į Reglamento (EB) Nr. 798/2008 I priedo 1 dalies sąrašą Jungtinės Amerikos Valstijos įtrauktos kaip trečioji šalis, iš kurios dėl LPPG neribojamas prekių importas į Sąjungą ir vežimas per ją tranzitu;
            
         
               (4)
            
            
               Tarybos sprendimu 1998/258/EB (4) patvirtintame Susitarime tarp Europos bendrijos ir Jungtinių Amerikos Valstijų dėl sanitarinių priemonių, skirtų apsaugoti žmonių ir gyvūnų sveikatą prekiaujant gyvais gyvūnais ir gyvūninės kilmės produktais (5) (toliau – Susitarimas), numatytas greitas abipusis skirstymo į regionus priemonių pripažinimas Sąjungoje arba Jungtinėse Amerikos Valstijose kilus ligos protrūkiams;
            
         
               (5)
            
            
               2017 m. kovo 4 d. Jungtinės Amerikos Valstijos patvirtino H7N9 potipio LPPG atvejį naminių paukščių ūkyje Tenesio valstijos Linkolno apygardoje. Todėl visa šios trečiosios šalies teritorija nebegali būti laikoma neužkrėsta šia liga;
            
         
               (6)
            
            
               Jungtinių Amerikos Valstijų veterinarijos tarnybos aplink užkrėstą ūkį nustatė 10 km kontrolės zoną, į kurią patenka dalis Tenesio valstijos Linkolno, Franklino ir Mūro apygardų, taip pat Alabamos valstijos Madisono ir Džeksono apygardų teritorijų. Jungtinių Amerikos Valstijų veterinarijos tarnybos nedelsdamos sustabdė veterinarijos sertifikatų išdavimą prekių iš tų apygardų siuntoms, skirtoms eksportui į Sąjungą, ir pradėjo taikyti likvidavimo strategiją, kuria siekiama kontroliuoti LPPG ir riboti jo plitimą;
            
         
               (7)
            
            
               Jungtinės Amerikos Valstijos pateikė informaciją apie jų teritorijoje susiklosčiusią epidemiologinę padėtį ir apie priemones, kurių jos ėmėsi, siekdamos užkirsti kelią tolesniam LPPG plitimui, ir Komisija šią informaciją įvertino. Remiantis šiuo vertinimu, Susitarimu nustatytais įsipareigojimais bei Jungtinių Amerikos Valstijų suteiktomis garantijomis ir siekiant išvengti pavojaus gyvūnų sveikatai Sąjungoje dėl prekių iš Jungtinių Amerikos Valstijų įvežimo į Sąjungą, būtų tikslinga apriboti prekių įvežimą į Sąjungą iš Tenesio ir Alabamos valstijų apygardų, kuriose nustatytas LPPG. Todėl Reglamento (EB) Nr. 798/2008 I priedo 1 dalies sąraše Jungtinėms Amerikos Valstijoms skirtas įrašas turėtų būti iš dalies pakeistas siekiant atsižvelgti į tos trečiosios šalies skirstymą į regionus dėl dabartinio LPPG protrūkio;
            
         
               (8)
            
            
               todėl Reglamento (EB) Nr. 798/2008 I priedas turėtų būti atitinkamai iš dalies pakeistas;
            
         
               (9)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 798/2008 I priedo 1 dalis iš dalies keičiama pagal šio reglamento priedą.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. kovo 20 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 18, 2003 1 23, p. 11.
   
      (2)  OL L 343, 2009 12 22, p. 74.
   
      (3)  2008 m. rugpjūčio 8 d. Komisijos reglamentas (EB) Nr. 798/2008, kuriuo nustatomas trečiųjų šalių, teritorijų, zonų ar skyrių, iš kurių galima importuoti į Bendriją ir vežti tranzitu per Bendriją naminius paukščius ir naminių paukščių produktus, sąrašas ir veterinarijos sertifikatų reikalavimai (OL L 226, 2008 8 23, p. 1).
   
      (4)  OL L 118, 1998 4 21, p. 3.
   
      (5)  OL L 118, 1998 4 21, p. 1.
   
      PRIEDAS
      Reglamento (EB) Nr. 798/2008 I priedo 1 dalyje eilės tvarka įterpiami šie Jungtinėms Valstijoms skirti įrašai:
      
                  Trečiosios šalies ar teritorijos ISO kodas ir pavadinimas
               
               
                  Trečiosios šalies, teritorijos, zonos ar skyriaus kodas
               
               
                  Trečiosios šalies, teritorijos, zonos ar skyriaus aprašymas
               
               
                  Veterinarijos sertifikatas
               
               
                  Specialiosios sąlygos
               
               
                  Specialiosios sąlygos
               
               
                  Paukščių gripo stebėjimo statusas
               
               
                  Skiepijimo nuo paukščių gripo statusas
               
               
                  Salmonelių kontrolės statusas (6)
               
            
                  Pavyzdys (-iai)
               
               
                  Papildomos garantijos
               
               
                  Galiojimo pabaigos diena (1)
               
               
                  Galiojimo pradžios diena (2)
               
            
                  1
               
               
                  2
               
               
                  3
               
               
                  4
               
               
                  5
               
               
                  6
               
               
                  6A
               
               
                  6B
               
               
                  7
               
               
                  8
               
               
                  9
               
            
                  „US – Jungtinės Amerikos Valstijos
               
               
                  US-2.23
               
               
                  Tenesio valstijoje:
                  
                               
                           
                           
                              Linkolno apygarda
                           
                        
                               
                           
                           
                              Franklino apygarda
                           
                        
                               
                           
                           
                              Mūro apygarda
                           
                        
               
                  WGM
               
               
                  VIII
               
               
                  P2
               
               
                  2017 3 4
               
               
                   
               
               
                   
               
               
                   
               
               
                   
               
            
                  POU, RAT
               
               
                   
               
               
                  N
                  P2
               
               
                   
               
               
                   
               
               
                   
               
            
                  BPR, BPP, DOC, DOR, HEP, HER, SRP, SRA, LT20
               
               
                   
               
               
                  A
               
               
                   
               
               
                  S3, ST1
               
            
                  US-2.24
               
               
                  Alabamos valstijoje:
                  
                               
                           
                           
                              Madisono apygarda
                           
                        
                               
                           
                           
                              Džeksono apygarda
                           
                        
               
                  WGM
               
               
                  VIII
               
               
                  P2
               
               
                  2017 3 4
               
               
                   
               
               
                   
               
               
                   
               
               
                   
               
            
                  POU, RAT
               
               
                   
               
               
                  N
                  P2
               
               
                   
               
               
                   
               
               
                   
               
            
                  BPR, BPP, DOC, DOR, HEP, HER, SRP, SRA, LT20
               
               
                   
               
               
                  A
               
               
                   
               
               
                  S3, ST1“